CELEX: 32004R1461
Language: sl
Date: 2004-08-17 00:00:00
Title: Uredba Komisije (ES) št. 1461/2004 z dne 17. avgusta 2004 o odstopanju od Uredbe (ES) št. 1520/2000 v zvezi z nekaterimi zneski iz člena 14 te uredbe

18.8.2004   
            
            
               SL
            
            
               Uradni list Evropske unije
            
            
               L 270/3
            
         
      UREDBA KOMISIJE (ES) št. 1461/2004
   z dne 17. avgusta 2004
   o odstopanju od Uredbe (ES) št. 1520/2000 v zvezi z nekaterimi zneski iz člena 14 te uredbe
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov (1), in zlasti prvega pododstavka člena 8(3),
   ob upoštevanju naslednjega:
   
               (1)
            
            
               Prijave, prejete od držav članic, kažejo, da se plačila iz rezerv, navedenih v prvem pododstavku člena 14(1) Uredbe Komisije (ES) št. 1520/2000 z dne 13. julija 2000 o določitvi skupnih podrobnih pravil za uporabo sistema dodeljevanja izvoznih nadomestil za nekatere kmetijske proizvode, izvožene kot blago, ki ni zajeto v Prilogi I k Pogodbi, in o merilih za določanje višine takšnih nadomestil (2), v obdobju od začetka proračunskega leta do 1. maja 2004 opravljajo hitreje kot v preteklem proračunskem letu.
            
         
               (2)
            
            
               Da bi se izognili motnjam v trgovini zaradi povečanja porabe rezerv, kar lahko vpliva na proizvajalce, ki uživajo ugodnosti teh rezerv, je primerno, da se z odstopanjem od člena 14(1) in (3) Uredbe (ES) št. 1520/2000 poveča zneske, določene v navedenih določbah za tekoče proračunsko leto.
            
         
               (3)
            
            
               Ukrepi, predvideni v tej uredbi, so v skladu z mnenjem Upravljalnega odbora za horizontalna vprašanja glede trgovine s proizvodi, pridobljenimi s predelavo kmetijskih pridelkov, ki niso navedeni v Prilogi I k Pogodbi –
            
         SPREJELA NASLEDNJO UREDBO:
   Člen 1
   Z odstopanjem od člena 14(1) in (3) Uredbe (ES) št. 1520/2000 se za proračunsko leto, ki se konča 15. oktobra 2004:
   
               (1)
            
            
               Meja celotnih rezerv iz prvega pododstavka odstavka 1 poveča na 45 milijonov evrov.
            
         
               (2)
            
            
               Znesek iz drugega pododstavka odstavka 3 poveča na 35 milijonov evrov.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. avgusta 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 318, 20.12.1993, str. 18. Uredba, nazadnje spremenjena z Uredbo (ES) št. 2580/2000 (UL L 298, 25.11.2000, str. 5).
   
      (2)  UL L 177, 15.7.2000, str. 1. Uredba, nazadnje spremenjena z Uredbo (ES) št. 886/2004 (UL L 168, 1.5.2004, str. 14).